Návrh

Komuniké

Vláda Slovenskej republiky na svojom zasadnutí dňa … júna 2007 prerokovala a schválila návrh zákona, ktorým sa mení a dopĺňa zákon č. 222/2004 Z.z. o dani z pridanej hodnoty v znení neskorších predpisov, ktorý vypracovalo Ministerstvo financií SR v súlade s Legislatívnym plánom vlády SR na rok 2007.

Zámerom novely zákona o dani z pridanej hodnoty je na základe poznatkov z praxe odstrániť nejednoznačnosť niektorých ustanovení zákona, upresniť ustanovenia, pri ktorých sa ukázalo, že nie sú v úplnom súlade so smernicou Rady 2006/112/ES o spoločnom systéme dane z pridanej hodnoty, ktorá je základnou smernicou upravujúcou uplatňovanie dane z pridanej hodnoty v Európskej únii, a zaviesť nový systém pri zdaňovaní zálohovaných obalov na nápoje (vratných fliaš).